Vilniaus paslaugų verslo darbuotojų profesinio rengimo centras

Vilniaus paslaugų verslo profesinio mokymo centras (VPVPMC) – dieninė, savarankiško mokymosi bendrojo ir profesinio lavinimo mokykla Vilniuje, Didlaukio g. 84, vykdanti vidurinio ir profesinio ugdymo programas. Istorija 1961 m. Žvėryno mikrorajone įkurta Vilniaus 10-oji profesinė technikos mokykla, kurioje buvo ruošiami avalynės siuvėjai, kiek vėliau – rūbų ir kailių siuvėjai. 1983 m. mokykla perkelta į naujas patalpas Baltupiuose ir tampa Vilniaus 10-ąja vidurine profesine mokykla. 1995 m. vykstant mokyklų tinklo optimizavimui, Vilniaus lengvosios pramonės ir Vilniaus buitininkų mokyklos sujungtos ir tapo Vilniaus lengvosios pramonės ir buitinių paslaugų mokykla. Išaugo mokinių skaičius, padidėjo ruošiamų specialybių spektras. 2003 m. priimtos mokytis pirmosios paslaugų ir verslo pakraipų technologinės gimnazijos klasės. 2004 m. mokykla tapo Vilniaus paslaugų verslo darbuotojų profesinio rengimo centru. 2008 m. akredituota viduriniojo ugdymo programa – įsteigtas gimnazijos skyrius. Mokymo programos Dailiųjų tekstilės gaminių gamintojas; Socialinio darbuotojo padėjėjas; Vizualinės reklamos gamintojas; Siuvinių gamintojas; Interjero apipavidalintojas; Buitinių paslaugų teikėjas; Dailiųjų odos dirbinių gamintojas; Fotografas; Floristas; Dekoratyvinės kosmetikos kosmetikas; Apeigų ir švenčių organizatorius; Auklė; Siuvimo verslo paslaugų teikėjas; Kirpėjas. Nuorodos Sąrašas:Lietuvos profesinio mokymo įstaigos Mokyklos internetinė svetainė Archyvuota kopija 2011-07-20 iš Wayback Machine projekto..